ai4bharat/Pralekha huggingface dataset:
பழங்குடியினர் நலத்துறை அமைச்சகம்
பழங்குடியின இளைஞர்களுக்கு டிஜிட்டல் திறன் அளிக்க பழங்குடியினர் நல அமைச்சகம் ஃபேஸ்புக்குடன் இணைந்து உருவாக்கி உள்ள “கோல்” திட்டம் - அமைச்சர் அர்ஜுண் முண்டா தொடங்கி வைத்தார்
பழங்குடியினர் நல அமைச்சகம் ஃபேஸ்புக்குடன் இணைந்து உருவாக்கி உள்ள “கோல்”  என்ற திட்டத்தை மத்திய பழங்குடியினர் நல அமைச்சர் திரு அர்ஜுண் முண்டா புதுதில்லியில் இணைய வழி வாயிலாக இன்று தொடங்கி வைத்தார். பழங்குடியினர் நல அமைச்சகத்தின் இணையமைச்சர் திருமதி ரேணுகா சிங் சரூதா; பழங்குடியினர் அமைச்சக செயலாளர் திரு தீபக் காந்தகர் மற்றும் அமைச்சகத்தின் மூத்த அதிகாரிகள், ஃபேஸ்புக் நிறுவன பிரதிநிதிகள் ஆகியோர் இணைய வழி வாயிலாக நடந்த இந்த தொடக்க நிகழ்ச்சியில் கலந்து கொண்டனர். கோல் திட்டமானது பழங்குடியின இளைஞர்களுக்கு டிஜிட்டல் முறையில் வழிகாட்டுதலைத் தரும் வகையில் வடிவமைக்கப்பட்டு உள்ளது. டிஜிட்டல் முறையில் செயல்படும் இந்தத் திட்டமானது பழங்குடியின இளைஞர்களிடையே மறைந்துள்ள திறமைகளை வெளிப்படுத்தும் ஒரு உந்து சந்தியாக விளங்கும். மேலும் இது அவர்களின் ஆளுமையை வளர்ப்பதோடு அவர்களது சமூகத்தின் ஒட்டுமொத்த மேம்பாட்டுக்கும் உதவும் வகையில் இருக்கும். இந்த இணையத்திற்கான இணைப்பு கீழே தரப்படுகிறது:
https://www.facebook.com/arjunmunda/videos/172233970820550/UzpfSTY1Nzg2NDIxNzU5NjMzNDoyODg4MDg1MTAxMjQwODkw/
இந்த திட்டத்தை அறிவித்த திரு அர்ஜுன் முண்டா கோவிட் பெருந்தொற்று காலகட்டத்தில் ஏற்பட்டுள்ள சவால்களைச் சந்திப்பதில் டிஜிட்டல் கல்வியறிவு முக்கியத்துவம் பெற்று வருகிறது என்று குறிப்பிட்டார். ”கோல்” என்ற இந்தத் திட்டத்துக்காக பழங்குடியினர் உறவுகள் அமைச்சகம் ஃபேஸ்புக்குடன் இணைந்திருப்பது என்பது சரியான நேரத்தில் ஏற்பட்ட நல்லுறவாகும். பழங்குடியின இளைஞர்கள் மற்றும் பெண்கள் தங்களின் வாழ்க்கையில் முன்னேறுவதற்கான நல்ல வாய்ப்பை இந்தத் திட்டம் உருவாக்கித் தர உள்ளதாக அமைச்சர் மேலும் தெரிவித்தார்.
இந்தத் திட்டத்தின் கீழ் பழங்குடியின இளைஞர்கள் 5000 பேர்  பல்வேறு துறைகள் மற்றும் பிரிவுகளைச் சேர்ந்த நிபுணர்களால்  பயிற்சி பெறும் சிறந்த வாய்ப்பைப் பெறுவார்கள். வழிகாட்டப்படும் இளைஞர்கள் இரண்டு நபருக்கு ஒரு வழிகாட்டுபவர் இருப்பார். தொலைதூரப் பகுதிகளில் உள்ள பழங்குடியின இளைஞர்கள் டிஜிட்டல் கட்டமைப்புகளைப் பயன்படுத்தி தங்கள் ஆசைகள், கனவுகள் மற்றும் திறமைகளைத் தங்களுக்கு வழிகாட்டுபவருடன் பகிர்ந்து கொள்வார்கள்.
, என்பது ஃபேஸ்புக் இந்தியாவும் பழங்குடியினர் நல அமைச்சகமும் இணைந்து உருவாக்கி உள்ள கூட்டு முன்னெடுப்பாகும்.
- டிஜிட்டல் தொழில்முனைவுத் திறன் பயிற்சித் திட்டத்தின் கீழ் தொழில் நிபுணர்கள், கைவினைக் கலைஞர்கள் மற்றும் கலைஞர்கள் என 5000 இளம் பழங்குடியின தொழில்முனைவோர் டிஜிட்டல் திறன்கள் பெற பயிற்சி பெறுவார்கள்.
- விருப்பமுள்ள இளைஞர்கள் ஆன்லைன் போர்ட்டலான “goal.tribal.gov.in” என்பதில் விண்ணப்பிக்கலாம்.
- இதற்கு மே 4, 2020 முதல் ஜுலை 3, 2020 நள்ளிரவு வரை விண்ணப்பிக்கலாம்.
- வழிகாட்டிகளாகச் செயல்படுவதற்கு தொழில் உலகத்தின் தலைவர்கள் மற்றும் கல்வியாளர்கள் “goal.tribal.gov.in” என்பதில் பதிவு செய்து கொள்ளுமாறு அழைக்கப்படுகின்றனர்.
தகவல் மற்றும் ஒலிபரப்பு அமைச்சகம்
திரைப்பட விநியோகத்தின் எதிர்காலம் பற்றி எஸ்சிஓ திரைப்படவிழாவில் விவாதம்
மும்பையில் நடைபெற்று வரும் ஷாங்காய் ஒத்துழைப்பு கூட்டமைப்பின் திரைப்பட விழாவின் 3ம் நாளில், இந்தியா மற்றும் உலகளவில், திரைப்பட விநியோகத்தின் எதிர்காலம் குறித்த விவாதம் நடத்தப்பட்டது. இதில் திரைப்பட விநியோகத்தை பல்வேறு கோணங்களில், நேரடியாக விவாதித்தனர். மேலும் ஓடிடி பிளாட்ஃபார்ம் ஏற்படுத்தியிருக்கும் தாக்கங்கள், ரசிகர்களின் மாறிவரும் விருப்பங்கள் உள்ளிட்டவை குறித்தும் விவாதிக்கப்பட்டது. எஸ்சிஓ திரைப்படவிழாவின் சீனாவின் ஜூரி உறுப்பினர் நிங் யங், 91 பிலிம் ஸ்டுடியோஸின் நிருவனர் மற்றும் தலைமை செயல் அதிகாரி நவீன் சந்திரா, திரைப்பட தயாரிப்பாளர் சுனிர் கேத்தர்பால், இந்திய திரைப்படத் தயாரிப்பாளர்கள் கூட்டமைப்பின் தலைவர் ஷிபாஷிஷ் சர்கார் உள்ளிட்டோர் பங்கேற்றனர்.
உலகளவில் நிலவும் பொருளாதார நெருக்கடி, பணவீக்கம் ஆகியவற்றால் நுகர்வோருக்கு ஏற்படும் பாதிப்பு குறித்து ஷிபாஷிஷ் சர்கார் விளக்கினார். குறிப்பாக கொரோனா பெருந்தொற்று பாதிப்புக்குப் பிறகு, திரையரங்கத்திற்கு செல்வதற்கே மக்கள் பயந்ததையும் சுட்டிக்காட்டினார். டிஜிட்டல்மயமாக்கலின் புதிய அலை, ஒவ்வொரு வீடுகளிலும் உள்ள தனிப்பட்ட விமர்சகர்களை உருவாக்கியிருக்கிறது என்று நவீன் சந்திரா கூறினார். உடனுக்குடன் விமர்சனங்கள் பதிவு செய்யப்படுவது, திரைப்படங்களுக்கு பெரும் சவால்களை உருவாக்கிவிடுவதாகவும் குறிப்பிட்டார். உலகளாவிய திரைப்படத்தின் பிராந்தியமயமாக்கல், ரசிகர்களின் விருப்பம் மற்றும் நகரங்களில் எவ்வாறு பாதிப்பை ஏற்படுத்தியது என்பதை, 2022ம் ஆண்டுக்கான ஆஸ்கார் திரைப்படவிழாவில் கொரிய திரைப்படம் சிறந்த திரைப்படாகத் தேர்வு செய்யப்பட்டதை உதாரணமாக மேற்கோள் காட்டி விளக்கினார்.
பெரிய அல்லது சிறிய திரைப்படம் என்று எதுவுமில்லை, ஆனால், நல்ல மற்றும் கெட்ட திரைப்படம் என்பது மட்டுமே ரசிகர்களிடையேத் தாக்கத்தை ஏற்படுத்துவதாக சுனிர் கேதர்பால் கூறினார். உலகளாவிய திரைப்படங்களைப் பெருத்தவரை, பெரிய நடிகர்கள், புதிய சவாலாகத் திகழ்வதாக நிங் யிங் தெரிவித்தார். அதாவது பெரிய அல்லது முன்னணி நட்சத்திரங்கள் தயாரிப்பாளர்களுக்கு கணிக்கக்கூடிய சூதாட்டத்தை உருவாக்கிவிடுகிறார்கள். இதனால் பாக்ஸ ஆபிஸ் ஹிட் மூலம் அவர் பாதிக்கப்படும்போது, திரைப்படங்களும் பாதிப்பை எதிர்கொள்கின்றன என்று அவர் குறிப்பிட்டார்.
இந்த அமர்வின் முடிவில், ஷிபாஷிஷ் சர்கார், ஹிந்தி திரைப்படங்கள் தரமானக் கதைகள் மூலம் எவ்வாறு அதிக ரசிகர்களை உறுதிசெய்கின்றன என்பது குறித்து விளக்கினார்.
குடியரசுத் துணைத் தலைவர் செயலகம்
நடிகர் ரஜினிகாந்தின் ஈடுஇணையற்ற ஸ்டைல் மற்றும் நடிப்புத்திறமைகள் இந்திய சினிமாத்துறைக்கு புதிய பரிமாணத்தை அளித்துள்ளது: குடியரசு துணைத்தலைவர்
நடிகர் ரஜினிகாந்தின் ஈடுஇணையற்ற ஸ்டைல் மற்றும் நடிப்புத் திறமை இந்திய சினிமாத்துறைக்கு புதிய பரிமாணத்தை அளித்துள்ளது என்று குடியரசு துணைத்தலைவர் திரு எம் வெங்கய்யா நாயுடு தெரிவித்துள்ளார்.
பிரபல நடிகர் திரு ரஜினிகாந்துக்கு தாதா சாகேப் பால்கே விருது மற்றும் பலமொழிகளைச் சேர்ந்த திரைப்பட நடிகர்களுக்கு தேசிய விருது ஆகியவற்றை குடியரசு துணைத்தலைவர் திரு எம் வெங்கய்யா நாயுடு வழங்கினார்.
இந்நிகழச்சியில் அவர் பேசியதாவது
திரைப்படங்களில் வன்முறை, ஆபாசம் போன்றவற்றை சினிமா தயாரிப்பாளர்கள் தவிர்க்க வேண்டும். நல்லொழுக்கம் மற்றும் நெறிமுறைகளைத் தெரிவிப்பதாக திரைப்படம் இருக்க வேண்டும். சமூகக் கொடுமைகளுக்கு எதிராக திரைப்படங்கள் குரல் கொடுக்க வேண்டும். நல்ல திரைப்படங்களுக்கு மனதைத் தொடும் சக்தி உள்ளது. உலகிலேயே சினிமா தான் விலை குறைவான பொழுது போக்காகும் இதை, சமூகம், நாட்டின் மேம்பாட்டிற்கு திரைப்பட தயாரிப்பாளர்களும், நடிகர்களும் பயன்படுத்திக் கொள்ள வேண்டும். நேர்மறையான விஷயங்கள் மற்றும் மகிழ்ச்சியை சினிமா ஏற்படுத்த வேண்டும். நல்ல தகவலுடன் கூடிய திரைப்படம் நம் மனதில் நீடித்து இருக்கும் என்பதை அனுபவம் கூறுகிறது.
பொழுதுபோக்கைத் தவிர ஞானத்தை வழங்கும் சக்தியும் திரைப்படத்திற்கு உள்ளது. நமது கலாச்சாரம், பாரம்பரியம், நமது நாகரீகத்தின் மதிப்புகள் மற்றும் நெறிகளை பலவீனப்படுத்தும் எதையும் சினிமாத்துறை செய்யக் கூடாது. இந்தியத் திரைப்படங்கள் உலகம் முழுவதும் உள்ள ரசிகர்களுக்கு முக்கியத் தகவலைக் கொண்டு செல்கின்றன. அவைகள், வெளி உலகிற்கு இந்தியத்துவத்தைத் தெரிவிக்க வேண்டும்.
உலகில் அதிக அளவிலான திரைப்படங்களை இந்தியா தயாரிக்கிறது. நமது திரைப்படங்கள், ஜப்பான், எகிப்து, சீனா. அமெரிக்கா, ரஷ்யா, மத்திய கிழக்கு நாடுகள், ஆஸ்திரேலியா மற்றும் இன்னும் பல நாடுகளில் பார்க்கப்பட்டு பாராட்டப்படுகின்றன. நமது முன்னணி கலாச்சார ஏற்றுமதிகளில் திரைப்படங்கள் உள்ளன. உலகளாவிய இந்திய சமுதாயத்தை இணைப்பதில் இவை முக்கிய பங்கு வகிக்கின்றன.
சினிமாவுக்கு நாடு, மதம் என்ற வேறுபாடு கிடையாது, அது உலகாளவிய மொழியைப் பேசுகிறது. இந்தியத் திரைப்படத் துறையின் திறமைகளை மட்டும் தேசிய விருதுகள் வெளிப்படுத்தவில்லை. தனது வளம் மற்றும் பன்முகத் தன்மையை வெளிப்படுத்துகிறது. இயற்கையைப் பாதுகாப்பதன் முக்கியத்துவத்தையும் சினிமாத்துறையினர் எடுத்துக்கூற வேண்டும். இயற்கையை மதிப்பதன் முக்கியத்துவத்தை கொரோனா பெருந்தொற்று நமக்கு கற்றுக் கொடுத்தது.
தாதா சாகேப் பால்கே விருது வென்றதற்காக திரு ரஜினிகாந்துக்கு வாழ்த்துகள். இவரது ஈடு இணையற்ற ஸ்டைல் மற்றும் நடிப்புத் திறமைகள், இந்திய சினிமாத்துறைக்கு உண்மையிலேயே பதிய பரிமாணத்தை அளித்துள்ளது. மூன்று முடிச்சு, சிவாஜி. 16 வயதினிலே, பைரவி போன்ற திரைப்படங்கள் நினைவு கூரத்தக்கவை ஆகும்.
இவ்வாறு குடியரசு துணைத்தலைவர் வெங்கய்யா நாயுடு பேசினார்.
இந்நிகழ்ச்சியில் மத்திய தகவல் மற்றும் ஒலிபரப்புத்துறை அமைச்சர் திரு அனுராக் தாகூர், இத்துறை இணை அமைச்சர் திரு எல் முருகன், செயலாளர் திரு அபூர்வ சந்திரா திரைப்பட பிரிவின் நடுவர் குழுத் தலைவர் திரு என் சந்திரா, திரைப்படம் அல்லாத பிரிவின் நடுவர் குழுத் தலைவர் திரு அருண் சதா உட்பட பலர் இதில் கலந்து கொண்டனர்
------
(Visitor Counter : 245
சுகாதாரம் மற்றும் குடும்ப நலத்துறை அமைச்சகம்
குன்னூரில் புதிய வைரல் தடுப்பு மருந்து உற்பத்திப் பிரிவு அமைப்பதற்கு இந்திய பாஸ்ச்சுவர் நிறுவனத்திற்கு 30 ஏக்கர் நிலத்தை ஒதுக்கீடு செய்யும் திட்டத்திற்கு மத்திய அமைச்சரவை ஒப்புதல்
தமிழ்நாட்டின் குன்னூரில் புதிய வைரல் தடுப்பு மருந்து உற்பத்தி பிரிவு அமைப்பதற்கு இந்திய பாஸ்ச்சுவர் நிறுவனத்திற்கு 30 ஏக்கர் நிலத்தை ஒதுக்கீடு செய்யும் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டுள்ளது.
இத்திட்டத்தின் கீழ், வைரல் தடுப்பு மருந்து , ஆண்டி சீரா  ஆகியவை குன்னூரில் உள்ள இந்திய பாஸ்ச்சுவர் நிறுவனத்தில் தயாரிக்க இந்தத் திட்டம் வழிவகுக்கும். இத்திட்டத்திற்கான நிலம் இலவசமாக மாற்றித்தரப்படும்.
இத்திட்டத்திற்கான நிலம், மத்திய சுகாதாரம் மற்றும் குடும்பநல அமைச்சகத்தால் தொழில் பிரிவிலிருந்து நிறுவனப் பிரிவுக்கு மாற்றப்படும்.
பலன்கள் :
இந்த நில ஒதுக்கீடு, குழந்தைகளுக்கான உயிர்காக்கும் தடுப்பு மருந்துகளைத் தயாரிப்பதற்கும், நாட்டின் தடுப்பு மருந்து பாதுகாப்பை வலுப்படுத்துவதற்கும், செலவைக் குறைப்பதோடு தற்போது இறக்குமதி செய்யப்படும் இவற்றுக்கு மாற்றாகவும் அமையும்.
பெட்ரோலியம் மற்றம் இயற்கை எரிவாயு அமைச்சகம்
2030-ஆம் ஆண்டுக்குள் எரிசக்தியில் இயற்கை வாயுவை 15 சதவீதம் அளவக்கு கலக்க அரசு இலக்கு நிர்ணயம்
எரிசக்தி கலவையில் இயற்கை எரிவாயுவின் பங்கை தற்போதைய 6.7 சதவீதத்திலிருந்து 2030 ஆம் ஆண்டுக்குள் 15 சதவீதமாக அதிகரிக்க மத்திய அரசு இலக்கு நிர்ணயித்துள்ளதாக மத்திய பெட்ரோலியம் மற்றும் இயற்கை வாயுத் துறை இணை அமைச்சர் திரு ராமேஸ்வர் தெலி கூறியுள்ளார்.
மக்களவையில் எழுத்து மூலம் அளித்த பதிலில் இந்த இலக்கை எட்ட பல்வேறு நடவடிக்கைகள் எடுக்கப்பட்டுள்ளதாக தெரிவித்தார்.
பல்வேறு துறைகளில் இயற்கை வாயுவின் தேவையைக் கருத்தில் கொண்டு, வருங்காலத்தில் திரவ இயற்கை வாயுவின் விலை குறைய வாய்ப்புள்ளதாக அவர் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1779741
----
(Visitor Counter : 123
பிரதமர் அலுவலகம்
ஆத்ம நிர்பார் உத்தரப்பிரதேச ரோஜ்கார் திட்டம்: 26 ஜூன் 2020 அன்று பிரதமர் துவக்கி வைப்பார்
கோவிட் பெருந்தொற்று தொழிலாளர்கள் அனைவரையும் குறிப்பாக புலம்பெயர் தொழிலாளர்களை, வெகுவாக பாதித்துள்ளது ஏராளமான புலம்பெயர் தொழிலாளர்கள் தங்கள் மாநிலங்களுக்குத் திரும்பினர். புலம்பெயர் தொழிலாளர்களுக்கும், கிராமப்புறத் தொழிலாளர்களுக்கும் அடிப்படை வசதிகள் செய்துதருவது; வாழ்வாதாரத்திற்கான வழி ஏற்படுத்திக் கொடுப்பது; ஆகியவற்றின் அவசியம் காரணமாக, கோவிட்-19 பாதிப்பை சமாளிப்பது மேலும் சவாலானது. பல்வேறு பிரிவுகளுக்கு ஊக்கம் அளிப்பதற்காக, ஆத்ம நிர்பார் பாரத் தொகுப்பை மத்திய அரசு அறிவித்தது. நாட்டில் பின்தங்கிய பகுதிகளில் கட்டமைப்பை உருவாக்குவதற்கு அதிக கவனம் செலுத்தும் வகையில், வேலைவாய்ப்பை உருவாக்குவதற்காக கரிப் கல்யாண் ரோஜ்கார் திட்டம் 20 ஜூன் 2020 அன்று தொடங்கப்பட்டது.
உத்தரப்பிரதேசத்தில் ஏறத்தாழ 30 லட்சம் புலம்பெயர் தொழிலாளர்கள் மாநிலம் திரும்பியுள்ளனர். உத்தரப்பிரதேசத்தில் 31 மாவட்டங்களில் 25000க்கும் அதிகமான புலம்பெயர் தொழிலாளர்கள் திரும்பி வந்திருக்கிறார்கள். இலக்கு நிர்ணயிக்கப்பட்ட ஐந்து மாவட்டங்களும் இதில் அடங்கும். மத்திய அரசின் திட்டங்களையும் மாநில அரசின் திட்டங்களையும், இதர தொழில்துறை மற்றும் பிற அமைப்புகளுடன் இணைந்து செயல்படுத்துவதற்காக ஆத்ம நிர்பார் உத்தரப்பிரதேச ரோஜ்கார் திட்டம் ஒன்றை உத்தரப்பிரதேச அரசு உருவாக்கியுள்ளது. வேலைவாய்ப்பை ஏற்படுத்துவது, உள்ளூர்த் தொழில் முனைவோரை ஊக்குவிப்பது வேலைவாய்ப்பை உருவாக்குவதற்காக தொழில்துறை அமைப்புகளுடன் கூட்டு முயற்சிகளை மேற்கொள்வது, இதர அமைப்புகளுடன் இணைந்து செயல்படுவது ஆகியவற்றில் இத்திட்டம் தீவிர கவனம் செலுத்தும்.
இத்திட்டத்தை பிரதமர் 26 ஜூன் 2020 அன்று காலை 11 மணிக்கு காணொளி மாநாடு மூலம் உத்தரப்பிரதேச முதல்வர் முன்னிலையில் துவக்கி வைப்பார். உத்தரப்பிரதேச மாநிலத்தில் சம்மந்தப்பட்ட அமைச்சர்களும் இந்த மெய்நிகர் துவக்க விழாவில் பங்கேற்பார்கள். உத்தரப்பிரதேசத்தில் 6 மாவட்டத்தைச் சேர்ந்த கிராம மக்களுடன் பிரதமர் கலந்துரையாடுவார். உத்தரப்பிரதேச மாநிலத்தில் உள்ள அனைத்து கிராமங்களும் பொதுச் சேவை மையங்கள், கிருஷி விஞ்ஞான் கேந்திரங்கள் ஆகியவை மூலமாக இந்நிகழ்ச்சியில் இணைந்து கொள்வார்கள். கோவிட்-19 பெருந்தொற்று காலத்தில் கடைப்பிடிக்கப்பட வேண்டிய விலகியிருத்தல் விதிமுறைகள் அனைத்தும் பின்பற்றப்படும்.
பிரதமர் அலுவலகம்
இந்திய எஃகு ஆணையத்துக்கு பிரதமர் பாராட்டு
ஜனவரி 2023-ல் வரலாற்றில் இல்லாத வகையில், ஹாட் மெட்டல், கச்சா எஃகு மற்றும் விற்பனைக்கான எஃகு ஆகியவற்றின் அதிகபட்ச மாதாந்திர உற்பத்தியை எட்டியதற்காக இந்திய எஃகு ஆணைய நிறுவனத்தை பிரதமர் திரு நரேந்திர மோடி பாராட்டியுள்ளார்.
எஃகு அமைச்சகத்தின் ட்விட்டர் பதிவுக்கு பதிலளிக்கும் வகையில் பிரதமர், வெளியிட்டுள்ள ட்விட்டர் பதிவில் கூறியிருப்பதாவது:
"இந்தியாவின் தற்சார்புக்கான முக்கியமான ஒரு துறையிலிருந்து ஊக்கமளிக்கும் செய்தி வந்துள்ளது"
-----
PKV/PLM/KPG
(
நிதி அமைச்சகம்
வருமான வரிக் கணக்குகள் மற்றும் கணக்கு தணிக்கை அறிக்கைகளை தாக்கல் செய்வதற்கான தேதி செப்டம்பர் 30, 2018-லிருந்து அக்டோபர் 15, 2018 வரை நீட்டிக்கப்படுகிறது.
2018-2019 வருமான வரி மதிப்பீடு ஆண்டுக்கான வருமான வரி கணக்குகள் மற்றும் தணிக்கை அறிக்கைகளை தாக்கல் செய்வது செப்டம்பர் 30, 2018-லிருந்து அக்டோபர் 15, 2018 வரை, வரி செலுத்துவோரின் சில பிரிவினருக்கு மட்டும் நீட்டிக்கப்படுகிறது.
மத்திய வருமான வரி ஆணையத்திற்கு பல்வேறு தரப்பினர், கோரிக்கை விடுத்ததைத் தொடர்ந்து, இந்த நீட்டிப்பு செய்யப்பட்டுள்ளது. எனினும், வருமான வரிச்சட்டம் 1961 பிரிவு 234-ஏ -ன்படி, வருமான வரி கணக்கு விவரங்களை தாக்கல் செய்ய தவறியவர்களுக்கும், வரி மதிப்பீட்டாளர்கள் வட்டியுடன் வருமான வரி கணக்குகளை தாக்கல் செய்ய வேண்டியவர்களுக்கும் இந்த நீட்டிப்பு பொருந்தாது என்றும் மத்திய நேர்முக வருமான வரி ஆணையம் அறிவித்துள்ளது.
கலாசாரத்துறை அமைச்சகம்
புதுதில்லியில் உள்ள தேசிய நவீன கலைக்கூடத்துக்கு வருகை தந்த பிரதமர் ‘ஜன சக்தி: ஒரு கூட்டு சக்தி’என்னும் கண்காட்சியைப் பார்வையிட்டார்
பிரதமர் திரு நரேந்திர மோடி இன்று புது தில்லியில் உள்ள தேசிய நவீனக் கலைக்கூடத்திற்குச் சென்று ‘ஜன சக்தி: ஒரு கூட்டு சக்தி’என்னும் கண்காட்சியைப் பார்வையிட்டார். பிரதமரின் பிரபலமான வானொலி நிகழ்ச்சியான மனதின் குரல் நிகழ்ச்சியின் 100வது அத்தியாயத்தை குறிக்கும் வகையில் இந்தக் கண்காட்சி ஏற்பாடு செய்யப்பட்டுள்ளது. இந்தக் கண்காட்சி இந்தியாவின் கலைப் பன்முகத்தன்மையைக் கொண்டாடுவதுடன், மனதின் குரல் நிகழ்ச்சியில் சிறப்பிக்கப்படும் கருப்பொருள்களால் ஈர்க்கப்பட்டுள்ளது.
கண்காட்சியைப் பார்வையிட்ட பிரதமரிடம் , கலைஞர்கள் தங்கள் கலைப் படைப்புகள் பற்றி விளக்கிக் கூறும் வாய்ப்பைப் பெற்றனர். ஜெய்ப்பூர் இல்லத்தின் வரலாற்றுச் சிறப்புமிக்க குவிமாடத்தில் ஜன சக்தி கண்காட்சியின் அதிவேகத் திட்டக் காட்சியையும் பிரதமர் பார்வையிட்டார். கலைப்படைப்புகளைப் பார்த்த பிறகு, பிரதமர் ஜன சக்தி கண்காட்சி அட்டவணையில் கையெழுத்திட்டார், “மனக் கோயிலின் பயணம் சுகமாக அமைந்தது” என்று அதில் அவர் குறிப்பிட்டார்.
13 புகழ்பெற்ற நவீன மற்றும் சமகால கலைஞர்கள் தங்களை வெளிப்படுத்த பல்வேறு ஊடகங்களைப் பயன்படுத்தியுள்ளனர். பன்னிரண்டு கருப்பொருள்களில் தங்களது படைப்புகளை பிரதமருக்கு விளக்கினர். நீர் பாதுகாப்பு, மகளிர் சக்தி, கோவிட் பற்றிய விழிப்புணர்வு, தூய்மை இந்தியா, சுற்றுச்சூழல் ; பருவநிலை மாற்றம், இந்திய விவசாயம், யோகா; ஆயுர்வேதம், இந்திய அறிவியல் ; விண்வெளி, விளையாட்டு , உடற்தகுதி, இந்தியா @ 75; அமிர்த காலம் , வடகிழக்கு இந்தியா மற்றும் இந்தியாவைக் கொண்டாடுகிறது ஆகியவை இதில் அடங்கும்.
கண்காட்சியில் திருமதி. மாதவி பரேக், திரு மனு பரேக், திரு அதுல் தோடியா, திரு ரியாஸ் கோமு, திரு ஜி.ஆர் இரன்னா, திரு அஷிம் புர்காயஸ்தா, திரு ஜிதன் துக்ரால், திரு சுமிர் தக்ரா, திரு பரேஷ் மைட்டி, திரு பிரதுல் தாஷ், திரு ஜகன்னாத் பாண்டா, திரு மஞ்சுநாத் ஹெச்காமத் மற்றும் திருமதி விபா கல்ஹோத்ரா ஆகியோரின் கலைப் படைப்புகள் இதில் இடம் பெற்றிருந்தன.
மத்திய கலாச்சார அமைச்சகத்தின் செயலாளர் திரு கோவிந்த் மோகன், கிரண் நாடார் கலை அருங்காட்சியகத்தின் நிறுவனர் திருமதி கிரண் நாடார், நிகழ்ச்சியின் கண்காணிப்பாளர் டாக்டர் அல்கா பாண்டே ஆகியோரும், புது தில்லியில் உள்ள கலாச்சார அமைச்சகம் மற்றும் தேசிய நவீன கலைக்கூடத்தின் மற்ற அதிகாரிகள் பணியாளர்களுடன் இந்நிகழ்ச்சியில் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
சுகாதாரம் மற்றும் மருத்துவத் துறையில் இந்தியா – ஸ்வசிலாந்து இடையே புரிந்துணர்வு ஒப்பந்தம் – மத்திய அமைச்சரவை ஒப்புதல்
சுகாதாரம் மற்றும் மருத்துவத் துறையில் இந்தியா – ஸ்வசிலாந்து இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது. இதற்கான புரிந்துணர்வு ஒப்பந்தம் ஏப்ரல் 9, 2018 அன்று கையெழுத்திடப்பட்டது.
இந்தப் புரிந்துணர்வு ஒப்பந்தத்தில் கீழ் வரும் துறைகளில் ஒத்துழைப்பு வழங்கப்படும்:-
- மருந்து மற்றும் மருந்தகம் தொடர்பான பொருட்கள்;
- மருத்துவ நுகர் பொருட்கள்;
- மருத்துவ ஆய்வு;
- மருத்துவக் கருவி;
- பொது சுகாதாரம்;
- தொற்றுநோய்க் கட்டுப்பாடு மற்றும் கண்காணிப்பு;
- சுகாதாரச் சுற்றுலா; மற்றும்
- இருநாடுகளுக்கு இடையே பரஸ்பரம் ஆர்வமுள்ள இதர துறைகள்.
ஒத்துழைப்புத் தொடர்பான விரிவான தகவல்கள் அளிக்கவும், இந்தப் புரிந்துணர்வு ஒப்பந்தத்தின் செயல்பாடுகளை கண்காணிக்கவும் செயற்குழு அமைக்கப்படும்.
(Visitor Counter : 89
பிரதமர் அலுவலகம்
கொவிட்-19 தடுப்பூசியைத் தயாரிக்கும் 3 குழுக்களுடன் பிரதமர் உரையாடினார்
கொவிட்-19 தடுப்பூசியைத் தயாரிக்கும் பணியில் ஈடுபட்டுள்ள மூன்று குழுக்களுடன் திங்கட்கிழமையன்று நடைபெற்ற கூட்டத்திற்கு பிரதமர் காணொலி வாயிலாகத் தலைமை வகித்தார். இந்தக் குழுக்கள் புனேவின் ஜெனோவா பயோஃபார்மா, ஹைதராபாத்தின் பயாலாஜிக்கல் ஈ மற்றும் டாக்டர் ரெட்டிஸ் ஆகிய நிறுவனங்களைச் சேர்ந்தவையாகும்.
கொவிட்-19 நோய்த்தொற்றைக் கட்டுப்படுத்துவதற்கான தடுப்பூசியைத் தயாரித்துவரும் இந்த நிறுவனங்களைச் சேர்ந்த விஞ்ஞானிகளின் பணிகளைப் பிரதமர் பாராட்டினார். தடுப்பூசியை மேம்படுத்துவதற்கான வாய்ப்புகள் உள்ள பல்வேறு தளங்கள் குறித்தும் விவாதிக்கப்பட்டன.
ஒழுங்குமுறை நடவடிக்கைகள் மற்றும் அது சம்பந்தமான விஷயங்கள் குறித்து நிறுவனங்கள் தங்கள் கருத்துக்கள் மற்றும் ஆலோசனைகளை வழங்குமாறு பிரதமர் கேட்டுக்கொண்டார். தடுப்பூசியின் செயல்திறன் உள்ளிட்ட தன்மைகள் குறித்து பொதுமக்களுக்கு எளிதான மொழியில் தெரிவிக்க கூடுதல் சிரத்தையை மேற்கொள்ள வேண்டும் என்று அவர் கேட்டுக்கொண்டார். தளவாடங்கள், போக்குவரத்து, குளிர்பதன வசதி கொண்ட நிலையங்கள் போன்ற தடுப்பூசியை வழங்கும் விஷயங்கள் குறித்தும் ஆலோசிக்கப்பட்டது.
அனைத்துத் தடுப்பூசிகளும் சோதனைகளின் வெவ்வேறு கட்டங்களில் உள்ளன. இது குறித்த விரிவான தரவு மற்றும் முடிவுகள் அடுத்த ஆண்டின் துவக்கம் முதல் கிடைக்கும் என்று எதிர்பார்க்கப்படுகிறது.
இந்த நிறுவனங்களின் செயல்பாடுகளால் நாடும் உலகமும் சிறந்த பயனைப் பெறுவதற்காக சம்பந்தப்பட்ட அனைத்துத் துறைகளும் தயாரிப்பு நிறுவனங்களுடன் இணைந்து செயல்பட வேண்டும் என்று பிரதமர் ஆலோசனை வழங்கினார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கைலாஷ்-மானசரோவர் யாத்திரை வழித்தடத்தில் தர்ச்சுலாவிலிருந்து லிபுலேக்  வரை சாலைப் பணிகள் நிறைவடைந்ததற்கு கட்கரி பாராட்டு.
புகழ்பெற்ற கைலாஷ் - மனாசரோவர் யாத்திரை வழித்தடத்தில், தர்ச்சுலாவிலிருந்து லிபுலேக் வரை சாலைத்தொடர்புப் பணியை நிறைவு செய்த எல்லை சாலைகள் அமைப்பின் முயற்சியை மத்திய சாலைப் போக்குவரத்து, நெடுஞ்சாலைகள், சிறு, குறு, நடுத்தரத் தொழில் துறை அமைச்சர் திரு. நிதின் கட்கரி பாராட்டியுள்ளார். இந்தச் சாலையை பாதுகாப்புத்துறை அமைச்சர் திரு.ராஜ்நாத் சிங், காணொளிக் காட்சி மூலம் இன்று திறந்து வைத்து, பித்தோரகாரிலிருந்து முதல் வாகனத் தொகுதி செல்வதற்குக் கொடியசைத்து தொடங்கி வைத்தார்.
எல்லைப்புறக் கிராமங்கள் முதன்முதலாக சாலைகளால் இணைக்கப்பட்டுள்ளதாக திரு. கட்கரி கூறினார். இதனால், கைலாஷ் மானசரோவர் யாத்ரீகர்கள் மிகச் சிரமமான 90 கி.மீ பயணத்தைத் தவிர்த்து சீன எல்லை வரை தற்போது வாகனங்கள் மூலம் செல்ல முடியும் என்று அவர் கூறினார்.
(Visitor Counter : 121
அறிவியல் மற்றும் தொழில்நுட்பத்துறை
ஜெ என் சி ஏ எஸ் ஆர் விஞ்ஞானிகள் மின்சார சிக்கனம் கொண்ட பாதுகாப்புப் பயன்பாட்டிற்கான ஒளிக்கண்டுபிடிப்பான் கருவியை வடிவமைத்துள்ளனர்.
மத்திய அறிவியல் மற்றும் தொழில்நுட்பத்துறையின் உயர்நிலை அறிவியல் ஆராய்ச்சிக்கான ஜவகர்லால் நேரு மையம் -ஜெ என் சி ஏ எஸ் ஆரின் விஞ்ஞானிகள் குறைந்த விலையிலான, மின்சார சிக்கனம் கொண்ட, வேஃபர் அளவே தடிமன் உள்ள  ஒளிக் கண்டுபிடிப்பான் கருவியை தங்கம் - சிலிக்கான் இணைப்பைப் பயன்படுத்தி பாதுகாப்புப் பயன்பாட்டிற்கென வடிவமைத்துள்ளனர். வலிமை குறைந்த ஒளிச்சிதறலை, தேவையற்ற செயல்பாடுகளின் அடையாளம் என இக்கருவி கண்டுபிடித்துவிடும்.
மேலும் விவரங்களுக்கு: https://pib.gov.in/PressReleasePage.aspx என்ற
(வலைதளத்தைப் பார்க்கவும்.
அறிவியல் மற்றும் தொழில்நுட்பத்துறை
நாக்கில் வரும் புற்று நோய்க்கான சிகிச்சைக்கு உதவும் புதிய ஆய்வு
சென்னை இந்திய தொழில்நுட்ப பயிலகம், கேன்சர் இன்ஸ்ட்டியூட், சென்னை ஸ்ரீ பாலாஜி பல்மருத்துவக் கல்லூரி மற்றும் மருத்துவமனை, பெங்களூரு இந்திய அறிவியல் பயிலகம் ஆகியவை இணைந்து நாக்குப் புற்றுநோய் தொடர்புடைய, குறிப்பிட்ட நுண்ணிய ஆர்என்ஏ–வைக் கண்டறிந்துள்ளனர். இதற்கு “மிர்-155” என்று பெயரிடப்பட்டுள்ளது. இந்த ஆய்வு நாக்குப் புற்றுநோய்க்கான சிகிச்சையில் முக்கியத்துவம் பெறுகிறது.
மேலும் விவரங்களுக்கு:
----
(Visitor Counter : 174
புவி அறிவியல் அமைச்சகம்
வடஇந்தியப் பகுதிகளில் ஜூலை 9 முதல் 12 வரை கனமழை பெய்யும்
புதுதில்லியில் உள்ள இந்திய வானிலைத் துறையின் தேசிய வானிலை கணிப்பு மையம் / பிராந்திய வானிலை மையம் தெரிவித்துள்ளதாவது:
தென்மேற்கு பருவமழை இமயமலை அடிவாரத்தை நோக்கி வடக்கு முகமாக ஜூலை 9-ந் தேதியன்று திரும்பக் கூடும். மேலும் ஜூலை 9 முதல் அரபிக்கடலிலிருந்து தெற்கு நோக்கி வீசும் காற்று வடமேற்கு இந்தியாவுடன் இணையக்கூடும். இந்த சூழலினால், இம்மாதம் 9-ந் தேதி முதல் 12-ந் தேதி வரை, மேற்கு இமாலயப் பகுதி, பஞ்சாப் மற்றும் ஹரியானாவின் வடக்குப் பகுதிகள், சண்டிகர், உத்தரப்பிரதேசம், பிகார், மேற்கு வங்காளம் மற்றும் சிக்கிமில் உள்ள இமாலயப் பகுதி, வடகிழக்கு மாநிலங்கள் ஆகியவற்றில் பரவலாக கனமழை மற்றும் மிக கனமழை பெய்யக் கூடும்.
விண்வெளித்துறை
பிரிட்டனின் ஆக்ஸ்ஃபோர்டில் செயற்கைக்கோள் பயன்பாட்டு தொழில்நுட்பமையத்தை மத்திய அமைச்சர் டாக்டர் ஜிதேந்திர சிங் பார்வையிட்டார்
பிரிட்டனின் ஆக்ஸ்ஃபோர்டில் செயற்கைக்கோள் பயன்பாட்டு தொழில்நுட்ப மையத்தை மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் பார்வையிட்டார். இந்த மையத்தின் தலைமைத் தொழில்நுட்ப அலுவலர் பால் ஃபெவ்ரே, இதன் தொழில்நுட்ப செயல்பாட்டை அமைச்சருக்கு விவரித்தார்.
குறிப்பிட்ட துறைகளில் புதிய கண்டுபிடிப்புக்காகவும், எதிர்காலப் பொருளாதார வளர்ச்சிக்கு உதவவும் தனித்துவமான 9 மையங்களில் ஒன்றாக இந்த மையம் பிரிட்டனில் உள்ளது. அமைப்புகள் பயன்படுத்திக்கொள்ளவும், பயனடையவும் இது உதவுகிறது. புதிய கண்டுபிடிப்புச் சூழலில் சிந்தனைகளை உருவாக்கும் மற்றும் தீர்வு காணும் பல்துறை குழுக்களை இது ஒருங்கிணைக்கிறது. செயற்கைக்கோள் பயன்பாட்டின் வளர்ச்சியை அதிகரிப்பதன் மூலம் பிரிட்டன் தொழில்துறைக்கு உதவுவதும், 2030-க்குள் உலகளாவிய விண்வெளிச் சந்தையில் 10 சதவீதப் பங்கினை பிரிட்டன் பெறுவதற்கு பங்களிப்பு செய்வதும் இந்தத் தொழில்நுட்ப மையத்தின் நோக்கமாகும்.
இந்தத் தொழில்நுட்ப மையத்தைப் பார்வையிட்ட டாக்டர் ஜிதேந்திர சிங், விண்வெளித்துறையில் உலகளாவிய முக்கியப் பங்களிப்பாளராக இந்தியா விளங்குகிறது என்றார். பிரதமர் நரேந்திர மோடி தலைமையின் கீழ், பிரிட்டனுடன் விண்வெளித்துறையில் ஒத்துழைத்து புதிய உச்சங்களைத் தொடுவதற்கு இந்தியா ஆர்வத்துடன் இருப்பதாக அவர் கூறினார். இந்த மையத்தின் பணியைப் பாராட்டிய அவர், இதனுடன் இந்தியாவின் முதன்மையான விண்வெளி ஆராய்ச்சி முகமை இஸ்ரோ ஒத்துழப்பதை எதிர்நோக்கியிருப்பதாக கூறினார்.
வெளிநாட்டு செயற்கைக்கோள்களைப் பெரும் எண்ணிக்கையில் செலுத்துவதன் மூலம் அதிக அளவு அந்நியச் செலாவணியை மீட்டுவதாக இந்தியா வளர்ந்து வருகிறது என்று கூறிய டாக்டர் ஜிதேந்திர சிங், இதுவரை 385 வெளிநாட்டு செயற்கைக்கோள்களை இந்தியா செலுத்தியுள்ளது என்றும் இவற்றில் 353 செயற்கைக்கோள்கள் கடந்த 8 ஆண்டுகளில் செலுத்தப்பட்டவை என்றும் கூறினார்.
இந்தியாவின் மிக முக்கியமான ககன்யான் திட்டம் பற்றி குறிப்பிட்ட அமைச்சர், 2024-ல் மனிதர்களுடன் முதலாவது விண்வெளிப் பயணத்தை மேற்கொள்ள திட்டமிடப்பட்டுள்ளது என்றார்.